     ร้านข้าวต้มกันเองเป็นร้านข้าวต้มที่ใหญ่ที่สุดของจังหวัดอุดรธานี ตั้งอยู่เยื้องๆกับศาลเจ้าพ่อหลักเมือง เป็นแหล่งรวมตัวยามค่ำคืนของชาวอุดรเลยก็ว่าได้ครับ ร้านนี้เป็นร้านข้าวต้มที่ใหญ่มาก มีโต๊ะประมาณ 40 - 50 โต๊ะ สามารถรองรับลูกค้าได้เยอะมาก แถมร้านยังโปร่ง เพราะหลังคาสูงเลยทำให้ไม่รู้สึกอึดอัด

     วันนี้เดินเข้ามาแบบเสียวๆ ???? ???? ???? ???? ????นิดหน่อยครับ เพราะใส่เสื้อฟุตบอลทีมบุรีรัมย์มา แต่เจ้าถิ่นในร้านใส่เสื้อฟุตบอลทีมอุดรธานี กันเกือบครึ่งร้าน เล่นเอาเหวอ จนแทบอยากจะกลับโรงแรมไปเปลี่ยนเสื้อกันเลยทีเดียว

     มาดูในเรื่องรสชาติของอาหารกันบ้างนะครับ อาหารที่ทานในวันนี้มีดังนี้ครับ

  - แกงจืดเต้าหู้หมูสับ แกงจืดรสชาติอร่อยได้มาตรฐาน มีลูกชิ้นปลากับฮื่อก้วยใส่มาด้วย รสชาติอร่อยทั้งคู่ครับ

  - ผักบุ้งไฟแดง จานนี้ผัดมาได้ดีครับ หอมกระทะส่วนพริกก็ใส่มาแบบไม่ยั้ง เผ็ดซะหายง่วงกันเลย

  - ต้มจับฉ่ายกับหน่อไม้จีน จานนี้รสชาติธรรมดาๆ ไม่ค่อยอร่อยเท่าไหร่ ผักยังไม่เปื่อยเท่าที่ควร ส่วนตัวหน่อไม้จีนก็ไม่ค่อยอ่อนครับ

  - หมูกรอบ กรอบดีสมชื่อครับ แต่แข็งไปนิดหน่อย แต่ก็ถือว่าโอเคครับ

  - เป็ดน้ำแดง เป็ดที่ใช้คิดว่าน่าจะเป็นเป็ดนักนังเลง สักยันต์เต็มตัวแน่ๆครับ เพราะเนื้อเป็ดเหนียวมาก เคี้ยวแทบไม่ขาด แต่ตัวน้ำแดงอร่อยดี จานนี้เลยเหลือเต็มจานแทบไม่ได้แตะ 

  - หนำเลี๊ยบหมูสับ จานนี้ถือว่าใช้ได้ครับ ใส่หนำเลี๊ยบมาเยอะทำให้หอมมากแต่ที่แปลกใจคือทานร้านใช้หมูเด้งมาผัดแทนหมูสับครับเลยรู้สึกแปลกๆ

  - ซุปเปอร์ จานนี้ก็อร่อยครับ เปรี้ยว เผ็ด กำลังดี แต่ตัวตีนไก่น่าจะเปื่อยกว่านี้อีกนิดจะดีมากเลยครับ

  - กุ่ยช่ายขาวหมูกรอบ กุ่ยช่ายขาวหอมผัดกับถั่วงอกอวบๆกรอบๆ แถมใส่หมูกรอบที่กร๊อบกรอบมาด้วย อร่อยสุดๆไปเลยครับ

     การบริการ ด้วยความที่เป็นร้านขนาดใหญ่ จึงทำให้มีลูกค้าเยอะ การบริการเลยดูค่อนข้างวุ่นวายไปหน่อย เด็กเสิร์ฟก็เยอะนะครับ แต่ก็ยังดูขาดๆเกินๆ ไปหน่อย

     สรุป รสชาติก็ถือว่าใช้ได้ครับ แต่แนะนำควรสั่งอาหารแบบที่เป็นอาหารทั่วไปดีกว่าอย่างสั่งแบบนอกเมนูนะครับ (เจ้าถิ่นแนะนำมา)
